Borgenhaugen
Store norske leksikon,Geografi,Norges geografi,Viken,Sarpsborg
Borgenhaugen er en tettbebyggelse i Sarpsborg kommune, Viken fylke, på raet sørøst for Sarpsborg sentrum. Borgenhaugen utgjør sammen med Hafslund i nordvest og Klavestadhaugen og Sandbakken i sørøst en sammenhengende bymessig bebyggelse som utgjør den østligste delen av tettstedet Sarpsborg/Fredrikstad.
Borgenhaugen var kommunesenter i tidligere Skjeberg kommune; her ligger Skjeberg Rådhus. Nordøst i tettbebyggelsen har Østfoldmeieriet et større anlegg.I utkanten av bebyggelsen nord på Borgenhaugen/Hafslund/går Østfoldbanens østre linje; denne møter vestre linje like øst for broen over Glomma på oversiden av Sarpsfossen. Gjennom tettbebyggelsen går fylkesvei 118 (Skjebergveien), tidligere E6; veien følger stort sett toppen av Østfoldraet som her går mot sørøst. Les mer i Store norske leksikon Sarpsborg Viken